Paul Bern

Paul Bern (oik. Paul Levy, 3. joulukuuta 1889 – 5. syyskuuta 1932) oli saksalais-yhdysvaltalainen elokuvaohjaaja, -tuottaja ja -käsikirjoittaja Metro-Goldwyn-Mayerilla.

 Lapsuus 
Paul Bern, syntymänimeltään Paul Levy, syntyi 3. joulukuuta 1889 juutalaisille vanhemmille Wandsbekissä, Schleswig-Holsteinissa, Saksassa, joka on nykyisin Hampurin kaupunginosa. Kun Bern oli pieni, hänen perheensä muuttivat Yhdysvaltoihin. Bern vietti köyhän lapsuutensa New Yorkin kaupungissa.

 Ura 
Bern työskenteli uransa alkuvaiheissa teatterissa näyttelijänä, managerina ja tuottajana vuodesta 1911 vuoteen 1915 New Yorkissa ja muutti Hollywoodiin työskentelemään kirjoittajana ja ohjaajana joillekin pienille elokuvayrityksille. Tämä johti hänen täysipäiväiseen tuottajan, ohjaajan ja käsikirjoittajan työhön Metro-Goldwyn-Mayerilla, joka oli elokuvatuotantoyhtiöistä suurin.

Bern ohjasi MGM:llä muun muassa elokuvat Vahvoja sydämiä (1920), Häitten jälkeen (1925), Kauneusparaati (1925) ja Henki hengestä (1925). Lisäksi hän tuotti muun muassa elokuvat Yöllinen häväistysjuttu (1929), Anna Christie (1930) ja Grand Hotel (1932) yhdessä Irving Thalbergin kanssa ja käsikirjoitti muun muassa elokuvat Naisia ja rikkaita miehiä (1923), Avioliiton ilveilyä (1924), Miehiä (1924), Vakoojalentäjä (1926), Kolme tuntia (1927), Ilveilijäin kuningas (1927) ja Kyyhkynen (1927). Hänen tunnetuimmat käsikirjoituksensa ovat Ilveilijäin kuningas ja Kyyhkynen.

Grand Hotel voitti parhaan elokuvan Oscar-palkinnon vuonna 1932. Bern oli silloin jo kuollut, joten Thalberg vastaanotti palkinnon yksin.

 Yksityiselämä ja kuolema 
pienoiskuva|Jäähyväis kirje joka autenttisuus on kyseenalaisteettu.
Yksityiselämässään Bern seurusteli näyttelijä ja komedienne Mabel Normandin kanssa vuosina 1923–1924, mutta he erosivat. He tapasivat toisensa elokuvan Head Over Heels (1922) kuvauksissa, kun Bern oli ohjaajana. Bern avioitui ensimmäisen ja viimeisen kerran 42-vuotiaana 2. heinäkuuta 1932 21-vuotiaan näyttelijän Jean Harlowin kanssa, joka oli yksi 1930-luvun Amerikan kuuluisimmista naisista. He tapasivat ensi kertaa Harlowin elokuvan Hornan enkelit (1930) yhteydessä. He menivät kihloihin kesäkuussa 1932.

Heidän avioliittonsa kesti vain kaksi kuukautta, kun Bern löytyi kuolleena heidän asunnostaan Benedict Canyon Driven Easton Drivella Beverly Hillsistä, alastomana kylpyhuoneesta. Bern jätti kiistanalaisen (eräät allekirjoituksen analyytikot ovat sanonneet, ettei itsemurhaviesti ollut hänen käsialaansa) itsemurhaviestin, jossa lukee: "Rakkaimpani, valitettavasti tämä on ainoa keino hyvittää kauhea vääryys, jonka olen tehnyt sinulle, ja pyyhkiä pois halveksittava nöyryytykseni. Rakastan sinua. Paul. Ymmärräthän, että viimeiltainen oli vain komediaa". Siitä seurasi skandaali, josta on siitä pitäen kiertänyt monenlaisia huhuja. Kuolinsyyksi todettiin kuitenkin itsemurha. Jotkut Bernin ystävät ja tämän elämäkerran kirjoittaja Ben Hecht uskovat tuottajan avovaimon Dorothy Milletten (1886–1932) ampuneen Bernin. Eräs todistaja kertoi, että oli nähnyt naisen, jonka tuntomerkit vastasivat Milletteä, joka oli vieraillut heillä sinä yönä kun Bern kuoli, mutta tätä ei ole varmuudella todistettu. Bern oli kertonut Harlow'lle Millettestä, vaikkakaan ei sanonut, että New Yorkin lain mukaan tämä oli hänen laillinen avovaimonsa, ns. common-law wife. Bernin ja Harlow'n mentyä naimisiin Millette oli siirtynyt länsirannikolle San Franciscoon ja kirjoitellut ja soitellut Bernille, joka lähetti tälle yhä shekkejä, mutta vältti henkilökohtaista yhteydenpitoa. MGM:n lääkäri Edward Jones väitti itsemurhan syyksi sitä, että Bern olisi ollut impotentti. Bern haudattiin Inglewood Park Cemeteryn hautausmaalle, Inglewoodiin, Kaliforniaan.

Harlow kuoli viisi vuotta myöhemmin 7. kesäkuuta 1937 munuaisten vajaatoimintaan 26-vuotiaana. Millette löydettiin hukkuneena Sacramentojoesta lähellä Walnut Grovea http://www.findagrave.com/cgi-bin/fg.cgi?page=gr&GRid=3154. Hän oli tehnyt itsemurhan kaksi päivää myöhemmin Bernin kuolemasta 7. syyskuuta hyppäämällä Delta King -nimiseltä jokilaivalta, joka oli matkalla San Franciscosta Sacramentoon. Millette haudattiin East Lawn Memorial Parkin hautausmaalle Sacramentoon. Jean Harlow maksoi Milletten hautajaiset ja MGM:n silloinen johtaja Louis B. Mayer maksoi hautapaikan ja -kiven .

 Filmografia 
 Ohjaajana 
VuosiSuomenkielinen nimi Alkuperäinen nimi1920 The Adventures and Emotions of Edgar Pomeroy  The Adventures and Emotions of Edgar Pomeroy Vahvoja sydämiä  The North Wind's Malice1921 Edgar, the Detective  Edgar, the Detective1922 Man with Two Mothers  Man with Two Mothers Head Over Heels  Head Over Heels1924 Open All Night  Open All Night Worldly Goods  Worldly Goods1925 Häitten jälkeen  Tomorrow's Love Kauneusparaati  The Dressmaker from Paris Grounds for Divorce  Grounds for Divorce Henki hengestä  Flower of Night1930 The Woman Racket  The Woman Racket

 Käsikirjoittajana 
VuosiSuomenkielinen nimi Alkuperäinen nimi1919 Greater Than Love  Greater Than Love1920 Women Men Forget  Women Men Forget1921 Suspicious Wives  Suspicious Wives1923 The Christian  The Christian Lost and Found on a South Sea Island  Lost and Found on a South Sea Island Naisia ja rikkaita miehiä  The Wanters1924 Korkeimman oikeuden edessä  Name the Man Avioliiton ilveilyä  The Marriage Circle Miehiä  Men Langennut ruusu  Lily of the Dust Vanity's Price  Vanity's Price1926  Vakoojalentäjä  The Great Deception Kurtisaani  Prince of Tempters1927 Kolme tuntia  Three Hours Ilveilijäin kuningas  The Beloved Rogue Kyyhkynen  The Dove1935  Matkalla Singaporeen  China Seas

 Tuottajana 
VuosiSuomenkielinen nimi Alkuperäinen nimi1922 Hungry Hearts  Hungry Hearts1930 Anna Christie  Anna Christie Mustalaisrakkautta  The Rogue Song1932 Grand Hotel  Grand Hotel

 Tarkastajana 
VuosiSuomenkielinen nimi Alkuperäinen nimi1929 Yöllinen häväistysjuttu  Geraldine Square Shoulders  Square Shoulders1930  Prinsessan kasakka  New Moon1932 Grand Hotel  Grand Hotel

Katso myös
Jean Harlow
Mabel Normand

Lähteet

 Aiheesta muualla 

Paul Bern Internet Movie Databasessa (IMDb.com) 
Paul Bern Elonetissä
Paul Bern Prairie Ghostsissa  
Paul Bern Time-lehden sivuilla  
Paul Bern Find A Gravessa

Luokka:Yhdysvaltalaiset elokuvaohjaajat
Luokka:Yhdysvaltalaiset elokuvakäsikirjoittajat
Luokka:Yhdysvaltalaiset elokuvatuottajat
Luokka:Saksalaiset elokuvaohjaajat
Luokka:Saksalaiset elokuvakäsikirjoittajat
Luokka:Itsemurhan tehneet
Luokka:Vuonna 1889 syntyneet
Luokka:Vuonna 1932 kuolleet